पाएं अपने शहर की ताज़ा ख़बरें और फ्री ई-पेपरडाउनलोड करें
पश्चिम बंगाल की घटना पर भाजपा कार्यकर्ताओं ने अपने-अपने घरों पर धरना देकर विरोध जताया। कार्यकर्ताओं ने कहा कि पश्चिम बंगाल में चुनाव परिणाम तृणमूल कांग्रेस के पक्ष में आते ही ममता बनर्जी की शह पर उनकी पार्टी के गुंडों द्वारा लगातार निर्मम हत्या और आगजनी का दौर चल रहा है। दर्जनों भाजपा समर्थकों की हत्या की जा चुकी है। बिहार भाजपा के कद्दावर नेता और पंचायतीराज मंत्री सम्राट चौधरी ने तीखी भर्त्सना करते हुए कहा कि डाॅ. श्यामा प्रसाद मुखर्जी की धरती जहां से जनसंघ की उत्पत्ति हुई थी, उस धरती पर भाजपा कार्यकर्ताओं का बलिदान व्यर्थ नहीं जाएगा। पश्चिम बंगाल के आम और आवाम के बहाए गए खून का एक भी कतरा व्यर्थ नहीं होगा। भाजपा पूरे देश की पार्टी है। बेगुनाहों की आह से ममता सरकार का पतन निश्चित है। उन्होंने बताया कि प्रधानमंत्री और गृहमंत्री एक- एक घटना का संज्ञान ले रहे है और लोकतांत्रिक तरीके से समुचित करवाई भी उचित समय पर होगी।
हत्यारी सरकार का पतन निश्चित : खंडेलिया
भाजपा ओबीसी मोर्चा के प्रदेश प्रवक्ता संजय खंडेलिया ने भी अपने आवास पर ही धरना देते हुए आक्रोशित लहजे में कहा की पश्चिम बंगाल की हत्यारी ममता सरकार का पतन निश्चित है। इस सरकार का अपने पाप के बोझ तले दब के मटियामेट होना तय है। भाजपा का एक- एक कार्यकर्ता हमारे बंगाल के निर्दोष भाजपा समर्थकों के साथ खड़ा है। वहीं भाजपा जिलाध्यक्ष सुनील कुमार सिंह ने धुतौली मालपा शक्तिकेंद्र पर युवा मोर्चा जिलाध्यक्ष विनय चौरसिया के साथ धरना देते हुए कहा कि प्रधानमंत्री और गृहमंत्री के रहते ममता की गुंडागर्दी ज्यादा देर तक नहीं चल पाएगी। जिले के भाजपा कार्यकर्ताओं ने अपने अपने घर पर ही धरना दिया और तृण मूल कांग्रेस के कृत्यों की निंदा की। कहा कि ममता सरकार अपने ही नागरिकों के खिलाफ जुल्म कर रही है। लोकतंत्र में ऐसी घटनाओं की जितनी निंदा की जाए वह कम है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn